
par veselības apdrošināšanu
	Salaspilī,
	        2024. gada 25. aprīlis



Salaspils novada pašvaldība, reģistrācijas Nr. 90000024008, juridiskā adrese: Līvzemes iela 8, Salaspils, LV-2169, tās izpilddirektores Silvijas Puriņas personā, kas rīkojas uz pašvaldības nolikuma pamata,  turpmāk tekstā - APDROŠINĀJUMA ŅĒMĒJS, no vienas  puses,  un
„Baltijas Apdrošināšanas Nams” AAS, reģistrācijas Nr. 40003494976, kuru saskaņā ar sabiedrības statūtiem pārstāv valdes priekšsēdētājs Aleksejs Pečerica, turpmāk tekstā – APDROŠINĀTĀJS, no otras puses, turpmāk tekstā abas kopā un katra atsevišķi sauktas arī Puse, Puses, noslēdza šāda satura līgumu:

1. Līguma priekšmets
1.1. APDROŠINĀJUMA ŅĒMĒJS, pamatojoties uz atklātā konkursa “Salaspils novada pašvaldības iestāžu darbinieku veselības apdrošināšana”, iepirkuma identifikācijas Nr. SNP 2024/6, (turpmāk tekstā – Konkurss) un Publiskā iepirkuma komisijas 2024.gada 24.aprīļa lēmumu, slēdz šo līgumu ar APDROŠINĀTĀJU par APDROŠINĀJUMA ŅĒMĒJA Darbinieku (tālāk tekstā – Apdrošinātās personas) veselības apdrošināšanu saistībā ar iespējamajiem medicīniskajiem izdevumiem, saskaņā ar  Līgumu un APDROŠINĀTĀJA Konkursā iesniegto Piedāvājumu.
1.2. Noslēdzot līgumu APDROŠINĀTĀJS apliecina, ka tam ir zināmas un pieņemamas visas  Konkursa ietvaros izvirzītās prasības un viņš tās apņemas ievērot visā Līguma izpildes laikā. 
1.3. APDROŠINĀJUMA ŅĒMĒJS saskaņā ar savstarpēji noslēgtu līgumu par brokeru pakalpojumu sniegšanu Nr. ADM/3-24.2/24/6 Līguma izpildē piesaista licencētu apdrošināšanas brokeri SIA «Apdrošināšanas un Finansu Brokers» (reģistrācijas Nr.40003438358), kas Līguma darbības laikā pārstāv APDROŠINĀJUMA ŅĒMĒJU un darbojas tā vārdā.

2. Līguma darbības laiks
2.1. Līgums stājas spēkā, kad abas Puses to ir parakstījušas, un tas ir spēkā un darbojas 2 (divus) gadus vai līdz pilnīgai līgumsaistību izpildei ar nosacījumu, ka apdrošināšanas polises darbības sākums par pirmo apdrošināšanas periodu sākas 2024.gada 27.aprīlī, ja vien kāda no Pusēm to nepārtrauc priekšlaicīgi.
2.2. Ja APDROŠINĀTĀJS nevar nodrošināt APDROŠINĀJUMA ŅĒMĒJA darbinieku apdrošināšanu uz otro periodu (apdrošināšanas gadu), tas par to rakstiski brīdina APDROŠINĀJUMA ŅĒMĒJU ne vēlāk kā trīs mēnešus pirms pirmā apdrošināšanas perioda  termiņa beigām, norādot iemeslus šādam brīdinājumam.
2.3. Polises darbības termiņš ir viens gads. Pēc gada APDROŠINĀTĀJS izsniedz APDROŠINĀJUMA ŅĒMĒJAM jaunu polisi atbilstoši izmaiņām Apdrošināmo personu sastāvā un programmu izvēlē.
2.4. Līguma darbības laikā tiek izsniegtas ne vairāk kā 2 polises. 

3. Veselības apdrošināšanas programmas un apmaksas nosacījumi
3.1. APDROŠINĀJUMA ŅĒMĒJS un APDROŠINĀTĀJS vienojas, ka APDROŠINĀJUMA ŅĒMĒJS darbiniekiem iegādājas visiem vienādu pamatprogrammu, bet izvēles veidā tiem tiek piedāvāta iespēja iegādāties Tehniskajā specifikācijā minētās papildprogrammas, kuru saraksts un apraksts norādīts APDROŠINĀTĀJA Piedāvājumā (Līguma 1.pielikums), kas ir neatņemama šī līguma sastāvdaļa.
3.2. Gada apdrošinājuma summa un gada apdrošināšanas prēmija katrai Apdrošinātai personai,  kas apdrošināta saskaņā ar APDROŠINĀTĀJA noteikumiem, tiek norādīta APDROŠINĀTĀJA izsniegtajā polisē ar Apdrošināto personu sarakstu (Līguma 2. pielikums), ko rakstiski apstiprina abas Puses.
3.3. Kopējā prognozētā  līgumsumma abiem apdrošināšanas periodiem sastāda līdz 899 640.00 EUR (astoņi simti deviņdesmit deviņi tūkstoši seši simti četrdesmit euro, 00 centi), tajā skaitā PVN. Kopējā plānotā gada apdrošināšanas prēmija par pirmo apdrošināšanas periodu, kuru apmaksā APDROŠINĀJUMA ŅĒMĒJS ir 449 820.00 EUR (četri simti četrdesmit deviņi tūkstoši astoņi simti divdesmit euro, 00 centi) par 900 (deviņi simti) darbiniekiem. Plānotā gada apdrošināšanas prēmija otrajam apdrošināšanas periodam ir atkarīga no Apdrošināto personu skaita izmaiņām nākamā gada laikā un tiks precizēta  pirms nākamā apdrošināšanas perioda sākuma.
3.4. Apdrošināšanas prēmija par pirmo apdrošināšanas periodu tiek apmaksāta vienā maksājumā 10 dienu laikā pēc APDROŠINĀTĀJA iesniegtā rēķina saņemšanas.
3.5. Gada apdrošināšanas prēmija par otro apdrošināšanas periodu tiek saskaņota atsevišķi, saskaņā ar APDROŠINĀTĀJA Konkursā iesniegto Piedāvājumu atbilstoši reālajam Apdrošināmo personu skaitam pirmā apdrošināšanas perioda beigās un apmaksāta kārtībā un termiņos, kādi norādīti šī līguma 3.4.punktā. 

4. Apdrošināšanas polišu noformēšana
4.1. Pēc Līguma noslēgšanas APDROŠINĀJUMA ŅĒMĒJS piecu darba dienu laikā iesniedz APDROŠINĀTĀJAM Apdrošināmo personu (turpmāk tekstā – Darbinieki) sarakstu, norādot individuālās polises cenu, kā arī norādot, kuru summas daļu par Darbinieka individuālo polisi sedz  APDROŠINĀJUMA ŅĒMĒJS par iestādes līdzekļiem un kuru summas daļu apņemas apmaksāt pats  Darbinieks, ja tas izvēlējies iegādāties, kādu no papildprogrammām. Darbinieku saraksts tiek iesniegts elektroniskā veidā, un tajā tiek norādīti Darbinieku vārdi, uzvārdi un personas kodi, (Līguma 2. pielikums); 
4.2. APDROŠINĀTĀJS, trīs darba dienu laikā pēc Līguma 2. pielikuma saņemšanas elektroniskā veidā, izsniedz APDROŠINĀJUMA ŅĒMĒJAM rēķinu par apdrošināšanas polises summas daļu, kuru sedz  Pasūtītājs par iestādes līdzekļiem un rēķinus darbiniekiem par polises summas daļu, kuru sedz Darbinieki no personīgajiem līdzekļiem (starpību starp pamatpolisi un paaugstināta seguma polisi un maksu par izvēlēto papildus programmu).
4.3. Polises apmaksas  daļu no personīgiem līdzekļiem Darbinieks veic 5 darba dienu laikā pēc APDROŠINĀTĀJA  rēķina saņemšanas.
4.4. APDROŠINĀTĀJS, ne vēlāk kā 10 darba dienu laikā pēc Līguma 2. pielikuma saņemšanas elektroniskā veidā, izsniedz APDROŠINĀJUMA ŅĒMĒJAM veselības apdrošināšanas polisi (turpmāk tekstā – Polise) par pirmo apdrošināšanas periodu, un piegādā to APDROŠINĀJUMA ŅĒMĒJAM ne vēlāk kā līdz polises spēkā stāšanās datumam. Polise kļūst par Līguma neatņemamu sastāvdaļu un stājas spēkā no 2024. gada 27.aprīļa.
4.5. Vienlaicīgi ar polisi APDROŠINĀTĀJS izsniedz katram Darbiniekam paredzēto individuālās veselības apdrošināšanas dokumentu kopumu (turpmāk tekstā – Apdrošināšanas Kartes), kas ietver plastikāta apdrošināšanas kartes, apdrošināšanas programmas un līgumiestāžu sarakstus ar iestādēm, kurās pakalpojums tiks segts pilnā apmērā atbilstoši iesniegtajā piedāvājumā norādītajiem limitiem un nosacījumiem.
4.6. APDROŠINĀJUMA ŅĒMĒJS 30 dienu laikā Pēc Līguma noslēgšanas iesniedz APDROŠINĀTĀJAM apdrošināmo darbinieku ģimenes locekļu (turpmāk tekstā – Ģimenes locekļi) sarakstu, norādot izvēlēto veselības apdrošināšanas  programmu katram Ģimenes loceklim un Ģimenes locekļa individuālās polises cenu saskaņā ar APDROŠINĀTĀJA piedāvājumā minētajiem nosacījumiem. 
4.7. Samaksu par Ģimenes locekļa izvēlēto veselības apdrošināšanas polisi saskaņā ar APDROŠINĀTĀJA piestādīto rēķinu Darbinieks veic no personīgajiem līdzekļiem, veicot pārskaitījumu tieši uz APDROŠINĀTĀJA kontu.  
4.8. Par otro līguma darbības periodu APDROŠINĀJUMA ŅĒMĒJS 20 dienas pirms iepriekšējo polišu darbības termiņa beigām iesniedz APDROŠINĀTĀJAM aktuālo Darbinieku un Ģimenes locekļu sarakstus ar programmu izvēli un  APDROŠINĀTĀJS attiecīgi saskaņā ar punktos 4.2.-4.5. atrunāto kārtību, izsniedz veselības apdrošināšanas polisi un Apdrošināšanas Kartes ne vēlāk kā 5 dienas pirms iepriekšējo polišu darbības termiņa beigām.

5. Apdrošinājuma ņēmēja tiesības un pienākumi
5.1. APDROŠINĀJUMA ŅĒMĒJAM ir pienākums:
5.1.1. papildus jebkuram rakstiskam dokumentam, kas attiecas uz Līgumā minētajām Apdrošināmajām (Apdrošinātajām) personām, iesniegt APDROŠINĀTĀJAM arī tā elektronisko versiju; 
5.1.2. veikt maksājumus APDROŠINĀTĀJAM 10 dienu laikā no rēķina saņemšanas dienas uz rēķinā norādīto bankas kontu;
5.1.3. ievērot citus šī  Līguma Noteikumus; 
5.1.4. izsniegt  katrai Apdrošinātajai personai Apdrošināšanas Karti (Līguma 4.5. apakšpunkts);
5.2. gadījumā, ja ar Apdrošināto darbinieku ir izbeigtas darba tiesiskās attiecības, par to rakstiski paziņot APDROŠINĀTĀJAM 5 darba dienu laikā.
5.3. APDROŠINĀJUMA ŅĒMĒJAM ir tiesības polises darbības laikā vienu reizi mēnesī pievienot Apdrošināmo personu sarakstam jaunus Darbiniekus, iesniedzot rakstisku paziņojumu APDROŠINĀTĀJAM, kurā norādīti Apdrošināmo personu vārdi, uzvārdi un personas kodi, kā arī un izvēlētās apdrošināšanas programmas; 
5.4. Apdrošināšanas atlīdzības saņemšanai Apdrošinātais darbinieks (vai viņa pārstāvis) nekavējoties pēc apdrošināšanas gadījuma iestāšanās, bet ne vēlāk kā 10 dienu laikā pēc apdrošināšanas perioda beigām, iesniedz APDROŠINĀTĀJAM  atlīdzības pieteikumu, izdevumus pamatojošus medicīniskos  un finanšu dokumentus atbilstoši APDROŠINĀTĀJA veselības apdrošināšanas piedāvājumā aprakstītajām prasībām. 
5.5. Pretendents nodrošina iespēju iesniegt pieteikumu un maksājuma dokumentus apdrošināšanas atlīdzības saņemšanai (turpmāk – Pieteikums) izmantojot gan Pretendenta mobilo aplikāciju vai interneta vietni, gan arī iesūtot to pa pastu vai elektronisko pastu. Atlīdzība tiek aprēķināta saskaņā ar APDROŠINĀTĀJA līgumiestādes vai APDROŠINĀTĀJA cenrādi (atbilstoši Piedāvājumā minētajiem noteikumiem) un tiek pārskaitīta Darbinieka norādītajā bankas kontā.

6. Apdrošinātāja tiesības un pienākumi
APDROŠINĀTĀJAM ir šādi pienākumi:
6.1. pēc Līguma noslēgšanas izsniegt APDROŠINĀJUMA ŅĒMĒJAM Līguma 4.4. un 4.5.apakšpunktā noteiktos dokumentus;
6.2. maksāt apdrošināšanas atlīdzību likumā “Par apdrošināšanas līgumu”, Līgumā, Polisē un Noteikumos minētajos gadījumos, apmērā, kārtībā un termiņā;
6.3. par Apdrošināto personu saņemtajiem medicīniskajiem pakalpojumiem, kurus Apdrošinātās personas apmaksājušas pašas, ne vēlāk kā 5 (piecu) darbdienu laikā no Pieteikuma un citu nepieciešamo dokumentu saņemšanas dienas, veikt apdrošināšanas atlīdzības izmaksu rakstveidā pieprasīt papildu dokumentus vai rakstveidā informēt apdrošināto darbinieku par atteikumu izmaksāt apdrošināšanas atlīdzību, norādot pamatojumu. Pēc prasīto papildu dokumentu saņemšanas atkārtoti rīkoties šajā punktā noteiktajā kārtībā. 
6.4. Apdrošināšanas atlīdzības daļējas izmaksas vai atteikuma, kā arī papildu dokumentu pieprasīšanas gadījumā nosūtīt attiecīgu paziņojumu uz apdrošinātā darbinieka tālruni, norādīto e-pasta vai pasta adresi.
6.5. pēc APDROŠINĀJUMA ŅĒMĒJA pieprasījuma Polises darbības laikā vienu reizi mēnesī apdrošināt jaunas personas -  Darbiniekus par īstermiņa tarifiem saskaņā ar noteikumiem, kas iekļauti Konkursam iesniegtajā piedāvājumā; 
6.6. izsniegt papildus Apdrošinātajām personām Kartes, saskaņā ar šī līguma 4.4.  un 4.5.punktu. APDROŠINĀTĀJA saistības stājas spēkā līdz ar grozījumu izdarīšanu Apdrošināto darbinieku sarakstā, ko abas Puses ir rakstiski apstiprinājušas;
6.7. pēc APDROŠINĀJUMA ŅĒMĒJA pieprasījuma Polises darbības laikā izslēgt no Apdrošināto personu saraksta Darbiniekus, kas pārtraukuši darba attiecības ar APDROŠINĀJUMA ŅĒMĒJU, kompensējot APDROŠINĀJUMA ŅĒMĒJAM neizmantoto apdrošināšanas periodu saskaņā ar noteikumiem, kas iekļauti Konkursam iesniegtajā piedāvājumā. Polises darbību attiecībā uz izslēgtajām personām (Darbiniekiem) APDROŠINĀTĀJS izbeidz polises noteikumos atrunātajā kārtībā;
6.8. rakstiski informēt APDROŠINĀJUMA ŅĒMĒJU, ja radušās izmaiņas Salaspils novadā esošo APDROŠINĀTĀJA līgumiestāžu sarakstā; 
6.9. Pēc APDROŠINĀJUMA ŅĒMĒJA pieprasījuma reizi pusgadā iesniegt APDROŠINĀJUMA ŅĒMĒJAM atskaiti par Apdrošināto PERSONU izmantoto pakalpojumu apmēru attiecīgajā laika periodā;
6.10. nodrošināt iesniegto APDROŠINĀJUMA ŅĒMĒJA Darbinieku saraksta neizpaušanu trešajām personām, garantēt datu aizsardzību saskaņā ar Fizisko personu datu aizsardzības likumu, nekavējoties informēt APDROŠINĀJUMA ŅĒMĒJA kontaktpersonu par informācijas pieprasīšanas un izpaušanas gadījumu;
6.11. APDROŠINĀTĀJAM nav tiesību atteikt apmaksāt saslimšanas izdevumus Darbiniekiem arī gadījumos, kad saslimšana iestājusies pirms apdrošināšanas perioda sākuma.

7. Atbildība un strīdi
7.1. Apdrošināto personu (vismaz triju) pamatotu sūdzību gadījumā par Apdrošinātāja būtisku šī līguma neizpildi, APDROŠINĀTĀJA ŅĒMĒJAM ir tiesības lauzt šo līgumu.
7.2. Šī Līguma 7.1.punktā minēto sūdzību pamatotības izvērtēšanu Puses savstarpēji vienojoties var nodot izskatīšanai ekspertam (Brokerim). Ja Puses nevar 5 darba dienu laikā vienoties par sūdzību pamatotības izvērtēšanas nodošanu ekspertam vai konkrētā eksperta izvēli, galīgo lēmumu pieņem APDROŠINĀJUMA ŅĒMĒJS. Ja sūdzību pamatotību ir izvērtējis eksperts, eksperta (Brokera) atzinums Pusēm ir saistošs.
7.3. Ja Līgums tiek izbeigts pamatojoties uz šī līguma 7.1.punktu kopsakarā ar 7.2. punktu, APDROŠINĀTĀJA pienākums izmaksāt APDROŠINĀJUMA ŅĒMĒJAM atkāpšanās naudu 5% apmērā no gada apdrošinājuma prēmijas, kā arī izmaksā kompensāciju par neizmantoto, bet apmaksāto apdrošināšanas periodu;
7.4. Ja Līgumu lauž Apdrošinātājs, tam ir pienākums paziņot par to Pasūtītājam vismaz 3 mēnešus iepriekš; 
7.5. Ja APDROŠINĀTĀJS kavē Polises izsniegšanu līguma 4.4.punktā noteiktajā termiņā (pie nosacījuma, ja APDROŠINĀJUMA ŅĒMĒJS ir izpildījis savus šajā punkta noteiktos pienākumus), APDROŠINĀJUMA ŅĒMĒJS ir tiesīgs prasīt APDROŠINĀTĀJAM maksāt līgumsodu 0,3% apmērā no kopējās plānotās gada apdrošināšanas prēmijas par pirmo apdrošināšanas periodu, bet ne vairāk kā 10% no kopējās plānotās gada apdrošināšanas prēmijas par pirmo apdrošināšanas periodu.
7.6. Ja APDROŠINĀTĀJS kavē Polises izsniegšanu līguma 4.8.punktā noteiktajā termiņā (pie nosacījuma, ja APDROŠINĀJUMA ŅĒMĒJS ir izpildījis savus šajā punkta noteiktos pienākumus), APDROŠINĀJUMA ŅĒMĒJS ir tiesīgs prasīt APDROŠINĀTĀJAM maksāt līgumsodu 0,3% apmērā no kopējās plānotās gada apdrošināšanas prēmijas par otro apdrošināšanas periodu, bet ne vairāk kā 10% no kopējās plānotās gada apdrošināšanas prēmijas par otro apdrošināšanas periodu.
7.7. Ja APDROŠINĀJUMA ŅĒMĒJS kavē maksājumu veikšanu līgumā noteiktajā termiņā, APDROŠINĀTĀJS ir tiesīgs prasīt APDROŠINĀJUMA ŅĒMĒJAM maksāt līgumsodu 0,3% apmērā no termiņā neapmaksātās summas, bet ne vairāk kā 10% no termiņā neapmaksātās summas.
7.8. Ja APDROŠINĀTĀJS neievēro citus līguma nosacījumus (izņemot Polises izsniegšanas termiņa kavēšanu), APDROŠINĀJUMA ŅĒMĒJS ir tiesīgs prasīt, lai APDROŠINĀTĀJS maksā APDROŠINAJUMA ŅĒMĒJAM līgumsodu 1000,00 EUR par katru konstatēto neizpildes gadījumu.
7.9. Ja ir iestājušies apstākļi, kas saskaņā ar līgumu dod APDROŠINĀŠANAS ŅĒMĒJAM tiesības piemērot līgumsodu pret APDROŠINĀTĀJU, APDROŠINĀJUMA ŅĒMĒJS līgumsoda apmēru atrēķina no nākošā veicamā maksājuma bezstrīdus kārtībā.
7.10. Visi strīdi, kas rodas Līguma sakarā starp Pusēm, vispirms tiek risināti savstarpējās sarunās. Ja strīds 30 dienu sarunu laikā nav noregulēts un kāda no Pusēm uzskata, ka tas sarunu gaitā nav iespējams, strīds tiek izšķirts tiesā Latvijas Republikas normatīvajos aktos noteiktajā kārtībā.


8. Grozījumi Līgumā, Līguma pirmstermiņa pārtraukšana
8.1. Visi Līguma grozījumi (pielikumi) ir spēkā tikai tad, ja tie noformēti rakstiski kā Vienošanās protokols pie Līguma un pēc to abpusējas parakstīšanas tie kļūst par Līguma neatņemamu sastāvdaļu. Līguma grozījumi ir pieļaujami saskaņā ar Publisko iepirkumu likuma 61.panta nosacījumiem un šajā līgumā noteiktajos gadījumos.
8.2. Līgums var tikt izbeigts šajā Līgumā noteiktajos gadījumos un kārtībā:
8.2.1. pēc Pušu abpusējas vienošanās;
8.2.2. vienpusīgā kārtā pēc APDROŠINĀJUMA ŅĒMĒJA iniciatīvas, ja:
8.2.2.1. iestājušies apstākļi, kas minēti šī līguma 7.1.punktā.
8.2.2.2. līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.2.3. vienpusīgā kārtā pēc APDROŠINĀTĀJA iniciatīvas, ja:
8.2.3.1. APDROŠINĀJUMA ŅĒMĒJS vai viņa Apdrošinātās personas (par sevi un Radiniekiem) neveic maksājumus šajā līgumā noteiktā apmērā un termiņos, un pēc atgādinājuma saņemšanas  10 dienu laikā nenovērš šo trūkumu;
8.2.3.2. APDROŠINĀJUMA ŅĒMĒJS nepilda citas šajā līgumā noteiktās saistības.
8.3. APDROŠINĀTĀJS var nepagarināt līgumu uz otro gadu vai palielināt prēmiju līdz 9,999% saistībā ar inflāciju. APDROŠINĀJUMA ŅĒMĒJAM ir tiesības atteikties pagarināt līgumu, ja prēmijai tiek piemērota indeksācija.
8.4. Pusei, kura ierosina Līguma pirmstermiņa pārtraukšanu par to rakstiski jāpaziņo otrai Pusei ne vēlāk kā trīs (3) mēnešus iepriekš. Šāds paziņojums skaitās saņemts Paziņošanas likumā noteiktajā kārtībā. 
8.5. Laužot Līgumu pirms termiņa (neatkarīgi no apstākļiem) starp Pusēm tiek veikts galīgais norēķins par neizmantotajām prēmijām.

9. Nepārvarami, ārkārtēja rakstura apstākļi.
9.1. Puses tiek atbrīvotas no atbildības par daļēju vai pilnīgu šajā līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc līguma parakstīšanas, un kurus Puses nevarēja iepriekš paredzēt un novērst.
9.2. Puse šī Līguma ietvaros pie šādiem apstākļiem pieskaita:  likumdevēja, valsts institūciju un tiesu iestāžu darbību un to pieņemtos aktus, kas tieši vai netieši attiecas uz kādu no Pusēm un izslēdz vai ierobežo šajā Līgumā noteikto saistību izpildi un kas iestājušies pēc šī līguma parakstīšanas, kurus Puses nevarēja ne paredzēt ne novērst.
9.3. Tai Pusei , kura atsaucas uz nepārvaramu, ārkārtēja rakstura apstākļu darbību, 3 (trīs) dienu laika par to iestāšanos rakstiski jāpaziņo otrai Pusei, noradot iespējamo saistību izpildes termiņu.
9.4. Ja nepārvaramu, ārkārtēja rakstura apstākļu dēļ līguma izpilde aizkavējas vairāk par diviem (2) mēnešiem, katrai no Pusēm ir tiesības vienpusēji lauzt līgumu. Ja līgums šādā kārtā tiek lauzts, nevienai no Pusēm nav tiesību pieprasīt no otras zaudējumu atlīdzību. 

10. Personas datu aizsardzība
10.1. Ja līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:
10.1.1. nodrošināt datu konfidencialitāti un datus izmantot tikai līgumā noteikto pienākumu pildīšanai un mērķu sasniegšanai;
10.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
10.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.
10.3. Pēc līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
10.4. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

11.Nobeiguma jautājumi
11.1. Jautājumi, kas nav atrunāti šajā līgumā, tiek skatīti un interpretēti saskaņā ar spēkā esošajiem normatīvajiem aktiem.
11.2. Līgums sagatavots latviešu valodā uz 6 (sešām) lapām un tam pievienoti divi pielikumi – APDROŠINĀTĀJA piedāvājums (13 datnes) un Apdrošināto personu saraksts.
11.3. Līgums parakstīts ar drošu elektronisko parakstu un glabājas pie katras no Pusēm.

12. Pušu rekvizīti

	APDROŠINĀJUMA ŅĒMĒJS:

Salaspils novada pašvaldība
Līvzemes iela 8, Salaspils, LV-2169
Vienotais reģ. Nr. 90000024008
Nor. konts Nr. LV58UNLA0033300130607	
AS “SEB banka”, kods UNLA LV 22
	APDROŠINĀTĀJS:

“Baltijas Apdrošināšanas Nams” AAS
Antonijas iela 23, Rīga, LV-1010
Vienotais reģ. Nr. 40003494976
Nor. konts Nr. LV48HABA0001408062030
AS “Swedbank”, kods HABALV22

	
Apdrošinājuma ņēmēja vārdā:



_________________________/S.Puriņa/

	
Apdrošinātāja vārdā:



_________________________/A. Pečerica/





Šis dokuments ir parakstīts ar drošu elektronisko parakstu un satur laika zīmogu

